**INFORMATĪVAIS ZIŅOJUMS**

**Par Rail Baltica pirmā Finansēšanas līguma (CEF1) grozījumu parakstīšanu ar Inovācijas un tīklu izpildaģentūru (INEA)**

Rail Baltica projekts (turpmāk – Projekts) ir Eiropas standarta platuma dzelzceļa transporta Transeiropas transporta tīkla (turpmāk – TEN-T tīkla) Ziemeļjūras – Baltijas koridora transporta sistēmas elements, kas aptver četras Eiropas Savienības dalībvalstis – Poliju, Lietuvu, Latviju un Igauniju, un netieši arī Somiju, tālākā nākotnē paredzot maršruta pagarinājumu ar savienojumu Tallina – Helsinki. Projekta mērķis ir savienot Baltijas valstis ar Poliju un pārējo Eiropas Savienību ar efektīvu, modernu, drošu, videi draudzīgu un tirgus prasībām atbilstošu dzelzceļa pārvadājumu sistēmu. Ziemeļu - Dienvidu virziena dzelzceļa līnijas attīstība veicinās Baltijas valstu transporta infrastruktūras sistēmas integrāciju Eiropas Savienībā, kā arī tautsaimniecības ilgtspējīgu un diversificētu attīstību un konkurētspēju.

**Eiropas infrastruktūras savienošanas instruments (EISI)**

Eiropas Komisija (turpmāk - EK) 2011. gada jūnijā publicēja priekšlikumu par daudzgadu finanšu plānu laikposmam no 2014.gada līdz 2020.gadam – “Budžets stratēģijai “Eiropa 2020””. Savā priekšlikumā EK ierosināja izveidot jaunu integrētu instrumentu ieguldījumiem Eiropas Savienības infrastruktūras prioritātēs transporta, enerģētikas un telekomunikāciju jomā – "Eiropas infrastruktūras savienošanas instruments" (turpmāk – EISI). 2013.gada decembrī tika pieņemta Eiropas Parlamenta un Padomes regula (ES) Nr. 1316/2013 ar ko izveido EISI, groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010 (turpmāk – EISI Regula).

EISI paredzētais finansējums transporta nozarei laikposmā no 2014. gada līdz 2020. gadam ir 24 miljardi eiro, no kuriem 11.3 miljardi ir pārvietoti no Kohēzijas fonda, uz kuru var pieteikties tikai tās valstis, kas ir tiesīgas saņemt finansējumu no Kohēzijas fonda ar atbalsta intensitāti līdz 85%. 10 % no finansējuma summas ir paredzēts izmantot EISI finanšu instrumentu formā (turpmāk – CEF).

EK 2014., 2015. un 2016.gadā izsludināja pa vienam projektu iesniegumu konkursam par finanšu palīdzības piešķiršanu no EISI, kuros piedaloties Projekts ieguva finansējumu lai turpinātu jauno Eiropas transporta tīklu (TEN-T) politiku, transporta ikgadējās un daudzgadu darba programmas 2014.-2020.g. ietvaros.

Saskaņā ar EISI Regulas 11.panta 2.apakšpunktu Kohēzijas valstu garantēto aplokšņu princips projektu atlasē, kuri tiesīgi saņemt finansējumu, tika ievērots līdz 2016.gada 31.decembrim. Sākot ar 2017.gada 1.janvāri, līdzekļus, kas pārvietoti EISI un kas nav piešķirti transporta infrastruktūras projektam, dara pieejamus visām dalībvalstīm, kuras ir tiesīgas saņemt finansējumu no Kohēzijas fonda, lai finansētu transporta infrastruktūras projektus saskaņā ar šo regulu. Projekts nepiedalījās 4. un 5. projektu iesniegumu konkursā, bet gatavo iesniegumu 6. projektu iesniegumu konkursam, kas tika izsludināts 2019.gada oktobrī un noslēdzas 2020.gada februārī.

**Latvijai pieejamais CEF finansējums Rail Baltica projekta realizēšanai**

Laika posmā no 2015. gada līdz 2019. gadam Baltijas valstis un RBR ir parakstījušas trīs Finansēšanas līgumus, kuros ir iestrādāts arī dalībvalstu līdzfinansējums, tajos attiecināmās izmaksas ir 824 milj. EUR apmērā, no kurām CEF finansējums ir 683 milj. EUR un dalībvalstu nodrošināmais līdzfinansējums 141 milj. EUR. Projekta līgumu ietvaros Latvijas aktivitāšu attiecināmās izmaksas ir 296 450 169EUR, no kurām:

* Pirmā finansēšanas līguma (CEF1[[1]](#footnote-1)) ietvarā CEF finansējums ir 237 510 990 EUR un Latvijas valsts budžeta līdzfinansējums ir 54 248 010EUR,
* otrā finansēšanas līguma (CEF2[[2]](#footnote-2)) ietvarā CEF finansējums ir 492 762 EUR un Latvijas valsts budžeta līdzfinansējums ir 86 958EUR,
* trešā finansēšanas līguma (CEF3[[3]](#footnote-3)) ietvarā CEF finansējums ir 3 494 732 EUR un Latvijas valsts budžeta līdzfinansējums ir 616 717EUR.

Projekta koordinatora RB Rail AS (turpmāk – RBR) pārziņā ir Projekta horizontālās (pārrobežu) aktivitātes. CEF līgumu ietvarā RBR aktivitāšu īstenošanas attiecināmās izmaksas ir 19 260 353 EUR, no kurām Latvijai, Lietuvai un Igaunijai ir jānodrošina līdzfinansējums 2 889 053 EUR apmērā, tai skaitā 963 018 EUR ir Latvijas valsts budžeta līdzfinansējuma daļa. CEF1 un CEF2 līdzekļu apguves periods beidzas 2020. gada decembrī, CEF3 līdzekļu apguves periods – 2023. gada decembrī. 6. projektu iesniegumu konkursa ietvaros Latvija plāno pieteikties 278 713 600 EUR finansējumam.

Ņemot vērā Projekta, kas ir pirmais Eiropas platuma sliežu projekts Baltijā, pirmais projekts ES, kur tieši iesaistītas 3 valstis un netieši vēl divas (Polija un Somija) sarežģītību, Projekta sākuma posms ieilga, jo tas prasīja salāgot valstu intereses, izveidot attiecīgas juridiskās struktūras, vienoties par Projekta ieviešanas principiem un atbildībām, kā arī noteikt trases atrašanās vietu Baltijā. Šie sarežģītie, bet nepieciešamie darbi, aizņēma vairākus gadus, un tikai 2018.gadā Projekts noslēdza plānošanas fāzi ieejot projektēšanas fāzē.

Situāciju izprot visas Projektā iesaistītās puses un par to ar ikgadējām Projekta ieviešanas atskaitēm tika informēta INEA un EK. Tādejādi ar INEA un EK tika panākta konceptuāla vienošanās par CEF1 finansēšanas grozījumiem, kuri finanšu resursu apguves laiku pagarina no 2020. gada 31. decembra līdz 2022. gada 31. decembrim vienlaikus pārdalot finanšu resursus CEF1 finansēšanas līguma ietvarā tādejādi atspoguļojot aktualizētās Projekta vajadzības. CEF1 finansēšanas līguma grozījumi samazina Latvijas valsts budžeta saistības kopumā, pagarina tās par diviem gadiem un izmaina to sadali pa gadiem.

**CEF1 finansēšanas līgums un tā grozījumi**

Latvijas aktivitātes, par kuru īstenošanu CEF1 ietvarā Latvija ir uzņēmusies finansiālās saistības:

(1) nekustamo īpašumu atsavināšana;

(2) Rīgas Centrālā dzelzceļa mezgla un saistītās infrastruktūras projektēšana un būvniecība;

(3) Rail Baltica līnijas savienojuma ar starptautisko lidostu “Rīga” projektēšana un būvniecība;

(4) Rīgas pamatlīnijas projektēšana;

(5) Rail Baltica sekcijas Vangaži – Salaspils – Misa projektēšana;

(4) būvprojektu tehniskais novērtējums un Projekta atbalsta pasākumi.

CEF1 finansēšanas līguma ietvaros Latvija ir pabeigusi nekustamo īpašumu atsavināšanas 1.fāzi (sagatavots nekustamo īpašumu atsavināšanas plāns un novērtēts juridiskais ietvars), noslēdz Rail Baltica savienojuma ar starptautisko lidostu Rīga projektēšanu un ir parakstījusi Rīgas Centrālā dzelzceļa mezgla un saistītās infrastruktūras projektēšanas un būvniecības līgumu, Rīgas pamatlīnijas un Rail Baltica sekcijas Vangaži – Salaspils – Misa projektēšanas līgumus, kā arī divus būvprojektu tehniskā novērtējuma un būvuzraudzības līgumus. CEF1 finansēšanas līguma aktivitāšu sadalījumu pa kategorijām skatīt 1.tabulā.

 1.tabula. CEF1 finansēšanas līgums, Latvijas aktivitātes 

Tā kā izdevumu attiecināmības un pieejamo finanšu resursu dēļ lielie, laikietilpīgie būvniecības līgumi tiek sadalīti posmos, CEF1 līguma grozījumu ietvarā Latvija plāno uzsākt Rīgas Centrālā dzelzceļa mezgla un Rail Baltica līnijas savienojuma ar starptautisko lidostu “Rīga” būvniecības pirmos posmus, kā arī Rail Baltica Ziemeļu un Dienvidu sekciju projektēšanu tādejādi noslēdzot visas Rail Baltica Latvijas līnijas projektēšanas darbus, izstrādāt Rīgas mezgla optimizācijas plānu un palielināt nekustamā īpašuma atsavināšanas budžetu. Grozījumu rezultātā 7 % pieejamā finansējuma tiks izmantoti Projekta atbalsta pasākumiem, 11 % Projektam nepieciešamo nekustamo īpašumu atsavināšanai, 27 % tehnisko projektu izstrādei un 54 % pieejamā finansējuma tiks izmantoti Rail Baltica trases būvniecībai tādejādi Latvijas teritorijā pārliecinoši uzsākot Projekta būvniecības posmu. CEF1 finansēšanas līguma grozījumu Latvijas aktivitāšu sadalījumu pa kategorijām skatīt 2. tabulā.

 2.tabula. CEF1 finansēšanas līguma grozījumi, Latvijas aktivitātes

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Pasākuma nosaukums** | **Kopā** | **2016** | **2017** | **2018** | **2019** | **2020** | **2021** | **2022** |
| **Finansējuma avoti (EUR)** |  |  |  |  |  |  |  |  |
| Kopā | 287 407 726 | 0 | 63 948 | 4 139 804\* | 24 924 548 | 69 524 786 | 83 333 543 | 105 421 097 |
| CEF | 236 579 721 | 0 | 54 356 | 3 507 472 | 20 732 781 | 58 144 478 | 68 290 321 | 85 850 314 |
| LV | 50 828 005 | 0 | 9 592 | 632 332 | 4 191 767 | 11 380 309 | 15 043 222 | 19 570 783 |
| **Pētījumi** | **63 948** | **0** | **63 948** | **0** | **0** | **0** | **0** | **0** |
| **Atsavināšanas plāns**  | **63 948** | **0** | **63 948** | **0** | **0** | **0** | **0** | **0** |
| CEF | 54 356 | 0 | 54 356 | 0 | 0 | 0 | 0 | 0 |
| LV | 9 592 | 0 | 9 592 | 0 | 0 | 0 | 0 | 0 |
| **Tehniskie projekti** | **79 784 322** | **0** | **0** | **1 339 286** | **10 328 331** | **42 647 654** | **16 871 092** | **8 597 959** |
| **Detalizēti tehniskie projekti**  | **71 786 078** | **0** | **0** | **1 339 286** | **8 446 048** | **38 319 732** | **15 215 990** | **8 465 022** |
| CEF | 61 018 166 | 0 | 0 | 1 138 393 | 7 179 141 | 32 571 772 | 12 933 592 | 7 195 269 |
| LV | 10 767 912 | 0 | 0 | 200 893 | 1 266 907 | 5 747 960 | 2 282 399 | 1 269 753 |
| **Novērtēšana un sertificēšana** | **7 998 244** | 0 | 0 | 0 | **1 882 283** | **4 327 922** | **1 655 102** | **132 937** |
| CEF | 6 798 507 | 0 | 0 | 0 | 1 599 941 | 3 678 734 | 1 406 837 | 112 996 |
| LV | 1 199 737 | 0 | 0 | 0 | 282 342 | 649 188 | 248 265 | 19 941 |
| **Būvniecība** | **155 729 572** | **0** | **0** | **0** | **8 200 000** | **14 662 957** | **51 572 963** | **81 293 652** |
| **Rīgas Centrālais dzelzceļa mezgls 1. posms**  | **125 500 000** | **0** | **0** | **0** | **8 200 000** | **11 640 000** | **41 899 500** | **63 760 500** |
| CEF | 101 655 000 | 0 | 0 | 0 | 6 642 000 | 9 428 400 | 33 938 595 | 51 646 005 |
| LV | 23 845 000 | 0 | 0 | 0 | 1 558 000 | 2 211 600 | 7 960 905 | 12 114 495 |
| **Rix stacijas būvniecība, 1. posms** | **30 229 572** | 0 | 0 | 0 | 0 | **3 022 957** | **9 673 463** | **17 533 152** |
| CEF | 24 485 953 | 0 | 0 | 0 | 0 | 2 448 595 | 7 835 505 | 14 201 853 |
| LV | 5 743 619 | 0 | 0 | 0 | 0 | 574 362 | 1 837 958 | 3 331 299 |
| **Īpašumu atsavināšana** | **30 791 583** | **0** | **0** | **284 040** | **3 127 120** | **9 126 808** | **9 126 808** | **9 126 807** |
| **Īpašumu atsavināšana 1. posms**  | **30 791 583** | 0 | 0 | **284 040** | **3 127 120** | **9 126 808** | **9 126 808** | **9 126 807** |
| CEF | 24 941 182 | 0 | 0 | 230 072 | 2 532 967 | 7 392 714 | 7 392 714 | 7 392 714 |
| LV | 5 850 401 | 0 | 0 | 53 968 | 594 153 | 1 734 094 | 1 734 094 | 1 734 093 |
| **Projekta vadība** | **21 038 301** | **0** | **0** | **2 516 478** | **3 269 097** | **3 087 367** | **5 762 680** | **6 402 679** |
| **Atbalsta pasākumi** | **13 973 926** | 0 | 0 | **2 294 070** | **3 031 817** | **2 882 680** | **2 882 680** | **2 882 679** |
| CEF | 11 877 837 | 0 | 0 | 1 949 960 | 2 577 044 | 2 450 278 | 2 450 278 | 2 450 277 |
| LV | 2 096 089 | 0 | 0 | 344 111 | 454 773 | 432 402 | 432 402 | 432 402 |
| **Komunikācijas pasākumi**  | **664 375** | 0 | 0 | **222 408** | **237 280** | **204 687** | **0** | **0** |
| CEF | 564 719 | 0 | 0 | 189 047 | 201 688 | 173 984 | 0 | 0 |
| LV | 99 656 | 0 | 0 | 33 361 | 35 592 | 30 703 | 0 | 0 |
| **Būvuzraudzība** | **6 400 000** | 0 | 0 | 0 |  |  | **2 880 000** | **3 520 000** |
| CEF | 5 184 000 | 0 | 0 | 0 |   |   | 2 332 800 | 2 851 200 |
| LV | 1 216 000 | 0 | 0 | 0 |   |   | 547 200 | 668 800 |

 \*norādīti izdevumi uz CEF1 līguma grozījumu sagatavošanas brīdi. Saskaņā ar 2018.gada faktisko izpildi CEF1 līguma ietvaros 2018.gadā izdevumi veikti 3 282 485 EUR apmērā. Starpība starp minētajām summām tiks apgūta turpmākajos gados.

Spēkā esošo CEF līgumu 4.1.2. punkts nosaka, ka ārvalstu finanšu palīdzība (turpmāk – AFP) iestādes ieņēmumos nevar pārsniegt 50% (CEF1) vai 40% (CEF2 un CEF 3) no plānotā CEF finansējuma. Papildus CEF līgumu 4.1.3 punktā atrunāts, ka AFP līdz Projekta nobeiguma maksājumam nepārsniedz 80% no līgumā plānotā CEF finansējuma. Lai nodrošinātu Projekta nepārtrauktību un veiksmīgu realizēšanu, no Latvijas valsts budžeta ir nepieciešama AFP priekšfinansēšana, kas izskaidro CEF līgumu nesakritību ar faktiskajiem Valsts Kases datiem sadalījumā pa finansējuma avotiem. AFP priekšfinansēšana tiks atgriezta Latvijas valsts budžetā pēc CEF līgumu nobeiguma maksājumu saņemšanas.

Apkopojot augstāk minēto secināms, ka CEF1 grozījumu rezultātā Latvijas aktivitāšu attiecināmās izmaksas samazināsies par 4 351 274 EUR, tai skaitā CEF finansējums par 931 269 EUR un valsts budžeta līdzfinansējums par 3 420 005 EUR.

 Daļu no Projekta aktivitātēm īsteno Latvijā reģistrētais Projekta koordinators RBR. Tā pārziņā ir horizontālās Projekta aktivitātes, kuras 85 % apmērā finansē EK un solidāri, katra 5 % apmērā, līdzfinansē Igaunija, Latvija un Lietuva. Informāciju par nepieciešamo Latvijas līdzfinansējumu RBR aktivitātēm CEF1 finansēšanas līguma grozījumu ietvarā skatīt 3.tabulā.

3.tabula. CEF1 finansēšanas līguma grozījumi, RBR aktivitātes

| Pasākuma nosaukums  | **Kopā** | **2015** | **2016** | **2017** | **2018** | **2019** | **2020** | **2021** | **2022** |
| --- | --- | --- | --- | --- | --- | --- | --- | --- | --- |
|  **Finansējuma avoti (EUR)**  |
| Kopā | 22 829 612 | 0 | 74 000 | 273 000 | 6 651 982 | 6 140 232 | 5 788 564 | 3 045 995 | 855 839 |
| CEF | 19 405 170 | 0 | 62 900 | 232 050 | 5 654 185 | 5 219 197 | 4 920 279 | 2 589 096 | 727 463 |
| Valstu budžets (EE+LT+LV) | 3 424 442 | 0 | 11 100 | 40 950 | 997 797 | 921 035 | 868 285 | 456 899 | 128 376 |
| **Latvijas budžets (EUR)** | **1 141 481** | **0** | **3 700** | **13 650** | **332 599** | **307 012** | **289 428** | **152 300** | **42 792** |
| **Pētījumi** | **2 383 583** | **0** | **74 000** | **273 000** | **1 430 006** | **350 000** | **256 577** | **0** | **0** |
| **Izmaksu un ieguvumu analīzes izstrāde** | **273 000** | **0** | 0 | **273 000** | **0** | **0** | **0** | **0** | **0** |
| CEF | 232 050 | 0 | 0 | 232 050 | 0 | 0 | 0 | 0 | 0 |
| Valstu budžets (EE+LT+LV) | 40 950 | 0 | 0 | 40 950 | 0 | 0 | 0 | 0 | 0 |
| **Dzelzceļa darbības plāna izstrāde** | **505 571** | **0** | **0** | **0** | **505 571** | **0** | **0** | **0** | **0** |
| CEF | 429 735 | 0 | 0 | 0 | 429 735 | 0 | 0 | 0 | 0 |
| Valstu budžets (EE+LT+LV) | 75 836 | 0 | 0 | 0 | 75 836 | 0 | 0 | 0 | 0 |
| **Biznesa plāna izstrāde** | **359 850** | **0** | **0** | **0** | **359 850** | **0** | **0** | **0** | **0** |
| CEF | 305 873 | 0 | 0 | 0 | 305 873 | 0 | 0 | 0 | 0 |
| Valstu budžets (EE+LT+LV) | 53 978 | 0 | 0 | 0 | 53 978 | 0 | 0 | 0 | 0 |
| **Līgumu slēgšanas shēmu pētījums** | **74 000** | **0** | **74 000** | **0** | **0** | **0** | **0** | **0** | **0** |
| CEF | 62 900 | 0 | 62 900 | 0 | 0 | 0 | 0 | 0 | 0 |
| Valstu budžets (EE+LT+LV) | 11 100 | 0 | 11 100 | 0 | 0 | 0 | 0 | 0 | 0 |
| **Tehnisko standartu izstrāde**  | **564 585** | **0** | **0** | **0** | **564 585** | **0** | **0** | **0** | **0** |
| CEF | 479 897 | 0 | 0 | 0 | 479 897 | 0 | 0 | 0 | 0 |
| Valstu budžets (EE+LT+LV) | 84 688 | 0 | 0 | 0 | 84 688 | 0 | 0 | 0 | 0 |
| **Komercializācijas un tirgus pētījumi**  | **606 577** | **0** | **0** | **0** | **0** | **350 000** | **256 577** | **0** | **0** |
| CEF | 515 590 | 0 | 0 | 0 | 0 | 297 500 | 218 090 | 0 | 0 |
| Valstu budžets (EE+LT+LV) | 90 987 | 0 | 0 | 0 | 0 | 52 500 | 38 487 | 0 | 0 |
| **Projekta vadība** | **17 882 766** | **0** | **0** | **0** | **5 221 976** | **5 597 988** | **4 442 600** | **1 956 608** | **663 594** |
| **Projekta īstenošanas atbalsta pasākumi** | **17 485 624** | **0** | 0 | 0 | **4 824 834** | **5 597 988** | **4 442 600** | **1 956 608** | **663 594** |
| CEF | 14 862 781 | 0 | 0 | 0 | 4 101 109 | 4 758 290 | 3 776 210 | 1 663 117 | 564 055 |
| Valstu budžets (EE+LT+LV) | 2 622 844 | 0 | 0 | 0 | 723 725 | 839 698 | 666 390 | 293 491 | 99 539 |
| **Komunikācija un PR plāns**  | **397 142** | **0** | 0 | 0 | **397 142** | **0** | **0** | **0** | **0** |
| CEF | 337 571 | 0 | 0 | 0 | 337 571 | 0 | 0 | 0 | 0 |
| Valstu budžets (EE+LT+LV) | 59 571 | 0 | 0 | 0 | 59 571 | 0 | 0 | 0 | 0 |
| **Būvuzraudzības pakalpojumi**  | **0** | **0** | **0** | **0** | **0** | **0** | **0** | **0** | **0** |
| CEF | 0 | 0 | 0 | 0 | 0 | 0 | 0 | 0 | 0 |
| Valstu budžets (EE+LT+LV) | 0 | 0 | 0 | 0 | 0 | 0 | 0 | 0 | 0 |
| **Tehniskie projekti** | **2 563 263** | **0** | **0** | **0** | **0** | **192 244** | **1 089 387** | **1 089 387** | **192 245** |
| **Projektēšanas un būvdarbu novērtēšana, verificēšana un sertificēšana** | **2 563 263** | **0** | 0 | 0 | 0 | **192 244** | **1 089 387** | **1 089 387** | **192 245** |
| CEF | 2 178 774 | 0 | 0 | 0 | 0 | 163 407 | 925 979 | 925 979 | 163 408 |
| Valstu budžets (EE+LT+LV) | 384 489 | 0 | 0 | 0 | 0 | 28 837 | 163 408 | 163 408 | 28 837 |

Apkopojot augstāk minēto secināms, ka CEF1 finansēšanas grozījumu rezultātā Latvijas valsts budžeta līdzfinansējums RBR aktivitātēm palielinās par 791 481 EUR. Palielinājums ir cieši saistīts ar Projekta ieviešanas atbalsta pasākumu tas ir RBR administratīvo izmaksu pieaugumu.

CEF līgumos paredzēto aktivitāšu īstenošanai RBR laika posmā no 2015.gada līdz 2019. no Latvijas budžeta ir saņēmis 3 900 000 EUR līdzfinansējumu, kas tika nodrošināts veicot iemaksas RBR pamatkapitālā. Par RBR aktivitāšu finansēšanu tiks sagatavots atsevišķs informatīvais ziņojums.

INEA ir sagatavojusi CEF1 finansēšanas līgumu grozījumus, kas konceptuāli ir tādi paši kā CEF1 finansēšanas līgums, kas balstīts uz EISI regulā ietvertajiem principiem par finansējuma piešķiršanu. CEF1 finansēšanas līguma grozījumi ir izstrādāti kā vienots un standartizēts līgums, tādejādi nodrošinot konsekvenci, racionalitāti un vienlīdzīgu attieksmi.

Latvijas aktivitātēm CEF1 grozījumu ietvarā attiecināmās izmaksas ir 287 407 726 EUR, tai skaitā **pieejamais CEF finansējums** **236 579 721 EUR un Latvijas valsts budžeta līdzfinansējums 50 828 005 EUR**.

RBR aktivitātēm CEF1 grozījumu ietvarā attiecināmās izmaksas ir 22 829 612 EUR, tai skaitā pieejamais CEF finansējums 19 405 170 EUR un Igaunijai, Lietuvai un Latvijai kopā nodrošināmais līdzfinansējums 3 424 442 EUR, tajā skaitā Latvijai – 1 141 481 EUR.

Par Latvijas aktivitātēm Satiksmes ministrija 2019.gadā un 2020.gadā iesniegs Finanšu ministrijā apropriācijas izmaiņas saskaņā ar Ministru kabineta noteikumiem Nr.421[[4]](#footnote-4), kā arī sniegs priekšlikumus bāzes izdevumu precizējumiem 2022.gadam.

Latvijas aktivitātes ieviesīs Satiksmes ministrija, nacionālais projekta īstenotājs SIA “Eiropas dzelzceļa līnijas” un RBR. Finanšu resursu apguvi uzraudzīs Satiksmes ministrijas Rail Baltica projekta nodaļa.

Satiksmes ministrs T. Linkaits

Vīza:

Valsts sekretāra p.i. Dž. Innusa

1. Finansēšanas līgums INEA/CEF/TRAN/M2014/1045990 http://www.railbaltica.org/wp-content/uploads/2017/11/Action\_2014-EU-TMC-0560-M.pdf [↑](#footnote-ref-1)
2. Finansēšanas līgums INEA/CEF/TRAN/M2015/1129482 http://www.railbaltica.org/wp-content/uploads/2017/11/Action\_2015-EU-TM-0347-M.pdf [↑](#footnote-ref-2)
3. Finansēšanas līgums INEA/CEF/TRAN/M2016/1360716 http://www.railbaltica.org/wp-content/uploads/2018/10/Action-No.-2016-EU-TMC-0116-M\_for\_publication\_approved-by-INEA.pdf [↑](#footnote-ref-3)
4. Ministru kabineta noteikumi Nr. 421 Rīgā 2018. gada 17. jūlijā (prot. Nr. 33 11. §) Kārtība, kādā veic gadskārtējā valsts budžeta likumā noteiktās apropriācijas izmaiņas [↑](#footnote-ref-4)